กรุงไทย เตือนข่าวปลอม กด *179* ตรวจสอบสิทธิรับเงินเยียวยา 5000 บาท
ธนาคารกรุงไทย แจงข่าวปลอมกด *179* ตามด้วยเลขบัตรประชาชนกด # โทรออก เช็กสิทธิรับเงินเยียวยา 5000 บาท แนะตรวจสอบผ่านเว็บไซต์-SMS และ Call Center เท่านั้นจากกรณีโลกออนไลน์มีการแชร์ข้อความว่า ตรวจสอบสิทธิในมาตรการเราไม่ทิ้งกัน รับเงินเยียวยา 5000 บาท และสามารถตรวจสอบลำดับได้ ด้วยการกด *179* ตามด้วยเลขบัตรประชาชนกด # โทรออกล่าสุด วันที่ 9 เมษายน 2563 ผู้สื่อข่าวได้รับการชี้แจงกรณีดังกล่าวจากธนาคารกรุงไทยว่า ช่องทางตรวจสอบสิทธิผลการลงทะเบียนใน www.เราไม่ทิ้งกัน.comเพื่อรับเงินเยียวยา 5000 บาทนั้น สามารถตรวจสอบได้ที่ www.เราไม่ทิ้งกัน.com โดยคลิกที่ตรวจสอบสถานะบนหน้าเว็บไซต์ หรือให้รอผลทาง SMS และ Call Center เท่านั้น ไม่สามารถตรวจสอบด้วยวิธีอื่นตามที่กล่าวอ้าง ดังนั้นคำแนะนำให้กด *179* ตามด้วยเลขบัตรประชาชน กด # โทรออก เพื่อตรวจสอบสิทธินั้นเป็นคำแนะนำที่ไม่ถูกต้องและไม่เป็นความจริง อย่าหลงเชื่อทั้งนี้ ผู้มีคุณสมบัติตามเกณฑ์จะได้รับเงินเยียวยา 5000 บาท โดยโอนเข้าบัญชีตั้งแต่เวลา 01.00 น. ของวันที่ 8 เมษายนที่ผ่านมา และจะได้รับ SMS แจ้งผลการตรวจสอบสิทธิตั้งแต่เวลา 10.00 น.ของ วันที่ 8 เมษายน 2563 เป็นต้นไป.
ธนาคารกรุงไทย แจงข่าวปลอมกด *179* ตามด้วยเลขบัตรประชาชนกด # โทรออก เช็กสิทธิรับเงินเยียวยา 5000 บาท แนะตรวจสอบผ่านเว็บไซต์-SMS และ Call Center เท่านั้น 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวปลอม,ข่าวทั่วไป